1. **Faktaoplysninger og opfyldelse af godkendelseskriterier**

|  |
| --- |
| Navn på institutionen: Dr. Louises Børnehave |
| Navn på leder:Pia Buch |
| Dato for tilsynsbesøg:2. marts 2022 |
| Deltagere på tilsynsmødet: Tinna (pædagog), Henny (pædagog), Lone (Best. Formand), Pia Buch (leder), Jakob og Mette (konsulenter) |
| Lever institutionen op til de centrale og kommunale godkendelseskriterier? (Underskrives af lederen) Ja |
| Er der sket ændringer i godkendelsesgrundlaget? (Udfyldes af lederen) Nej |
| **Tilsynsførendes kommentarer.**  |

1. **Personalenormering og kvalifikationer**

|  |
| --- |
| Fordel antallet af institutionens medarbejdere og ledere på følgende kategorier med hensyn til relevante pædagogisk uddannelser |
| Ingen pædagogisk uddannelse | 3 |
| Pædagogisk grunduddannelse(PGU) | 1 |
| Pædagogisk assistent(PA) | 0 |
| Seminarieuddannet pædagog | 7 |
| Videregående pædagogisk uddannelse*2 pædagoger der har en eller flere moduler i pædagogik/psykologi* | 2 |
| Anden relevant uddannelse hvilke?*En uddannet sygeplejerske*  | 1 |
| Lederuddannelse på diplomniveau | 1 |
| Lederuddannelse på masterniveau | 0 |
| Anden lederuddannelse hvilken? | 0 |
| Hvilke handlinger er der i gangsat på baggrund af anbefalinger og udviklingspunkter fra sidste tilsyn?Sprog i samspils kurser deltager 2 – de er sprogansvarligeSangglad – projekt alle har deltaget i, sangglad - projektansvarlig på hver stue, der sikrer, at sangen bliver en tydelig del af hverdagen i husetDer er sket en opnormering af personale det næste halve år, dette for at udvikle på evalueringskulturen.Hvilke udviklingspunkter har I fået øje på?Evalueringskulturen |
| **Tilsynsførendes kommentarer.** Pia skal sender en fælles kompetenceudviklingsplan for medarbejdere – Alle dagtilbud skal udfylde en kompetenceplan. |

1. **Pædagogiske læreplaner**

|  |
| --- |
| Hvilke handlinger er der igangsat på baggrund af anbefalinger og udviklingspunkter fra sidste tilsyn?Hvilke pædagogiske strategier og tiltag er der arbejdet med i den henseende?Lederen Hvilke tegn i praksis ser I på, at der er sket en udvikling på disse områder siden sidst?Hvilke succeser og udfordringer har I mødt?Hvilke udviklingspunkter har I fået øje på?*Vores refleksion og kommentar:**Da vi har stået i en position hvor vi har haft skiftende leder, af tre hele gange og to stk Personale der er gået på barsel, en pædagog og en pædagogmedhjælper der er stoppet, har det været uoverskueligt for os at fokusere på at få optimeret en systematisk Evalueringskultur. Den tidligere leder skulle have lavet en systematisk evalueringskultur med hun var her kun i 5. mdr og derefter måtte vores Souschef tage over indtil Pia startede som ny leder pr. 1. juni.**Corona har også gjort at vi i perioder ikke har kunne afholde P. Møder – stue møder – forældre samtaler – bestyrelsesmøder mm…* *Vi har jo en evalueringskultur, men den er ikke systematisk og gældende for hele huset. Vi evaluerer forskelligt fra stue til stue.**Pia som ny leder er i gang med at lave en ydre ramme for en evalueringskultur som er genkendelig for alle -der bliver en fælles dagsorden til stuemøder - alle skal bidrage med ”de små historier” til P. Møderne – fremadrettet skal vi lave små børne interview som skal bruges til at evaluere vores pædagogiske praksis – bestyrelsen og ledelsen skal lavetrivsel undersøgelse som skal ud til børn og forældre i 2022 - Fokuserede indsatser på vores værdier, hvordan implementere vi dem i vores pædagogiske praksis – der er igangsat en oprydning i ”One Drive” under diverse mapperne, så det bliver mere overskueligt og systematisk hvor vores evalueringer og fokuserede processer ligger, så det er nemt for alle at bruge hinandens SMTTE og evalueringer til refleksion og brug i vores praksis.**Vi har haft fokuseret indsatser på en stue omkring ”slåkultur” som har givet stor succes hvor vi bla. Har brugt SMTTE modellen - involveret forældre og har haft sparring med vejledningspædagoger med stor succes. Det vil vi gerne have mere af, da det giver en retning for om vi ”gør det vi tror vi gør i vores pædagogiske praksis”**De små praksishistorier, er med til at udvikle vores refleksive rum, så vi bliver klogere på vores praksis. Et eksempel kunne være en video omkring sprogarbejde med et barn, kunne deles med p-gruppen.* |
| **Tilsynsførendes iagttagelser.**Rolig atmosfære i huset. Nærværende voksne, der taler med rolig stemmeføring, og guider børnene undervejs. Der er hyggelig formiddagsmad, hvor der tales sammen børn og voksne i mellem. På en stue var der nye personaler, så de havde brug for at koordinere nogle opgaver. Det tager tid fra børnene.Samling, hvor der kunne tænkes forskellige spørgsmålstyper ind i snakken med børnene. Det at stille spørgsmål til børnene, er med til at børnene funderer, og hjælper dem til selv at blive nysgerrig i hverdagen.Overvejende nærværende voksne, der fordeler sig med børnene omkring de aktiviteter, som børnene sætter i gang. De voksne deltager.Hyggelig og rolig atmosfære med nærværende voksne. Ved måltidet er der en tæt kontakt til børnene, der bliver snakket stille ved hvert bord. Der er nye børn, og dem bliver der taget omsorgsfuldt i mod.Efter måltidet bliver børnene spurgt, hvad og hvor de vil lege og med hvem. Nogle børn vil ud, andre i puderummet og nogle vil lege med Lego. De voksne fordeler sig. |
| **Tilsynsførendes kommentarer.**Der er lige blevet udformet en praktisk plan, et skema ”hvem gør hvad”? Det er vigtigt, at de voksne kender deres opgave, så de kan være til stede sammen med børnene.**Tilsynets anbefalinger:*** Institutionen kan med fordel rette fokus på, hvordan de voksne i højere grad kan gøre brug af mere åbne spørgsmål i deres interaktioner med børnene i hverdagsrutiner, børneinitierede lege og voksen-planlagte aktiviteter. De voksne kan med fordel tage udgangspunkt i de spørgsmålskategorier og typer, som nærværende tilsyn har taget udgangspunkt jf. de opstillede kvalitetsparametre.
 |

1. **Lege- og læringsmiljøer**

|  |
| --- |
| Hvilke handlinger er der i gang sat på baggrund af anbefalinger og udviklingspunkter fra sidste tilsyn?Hvilke pædagogiske strategier og tiltag er der arbejdet med i den henseende?Hvilke tegn i praksis ser I på, at der er sket en udvikling på disse områder siden sidst?Hvilke succeser og udfordringer har I mødt?Hvilke udviklingspunkter har I fået øje på?*Vores refleksion og kommentar:*Pga. Corona har det været en nødvendighed at have fokuseret indsatser på små børnegrupper, da vi ikke har måtte være i større fællesskaber – det har givet os en positiv refleksion omkring at små grupper gør en forskel for fælles opmærksomhed. De gode samtaler og dialog med børnene har givet os en tætter relation til det enkelte barn i vores pædagogiske praksis og vi oplever at børnene er i bedre trivsel, læring og udvikling. Det udendørs læringsmiljø bruges mere en tidligere, da vi oplever at der skabes god trivsel, læring, udvikling og dannelse i de små fællesskaber. Vores klatretårn og multibane er en stor succes og bliver brugt til mange forskellige pædagogiske aktiviteter.”natur skuret” er blevet tømt, så der kan nu skabes fordybelse i samspil med børnene og gå på opdagelse i natur, udeliv og science. Vi har fået skabt nogen gode læringsmiljøer i det indendørsrum på diverse stuer, men er stadigvæk et fokuseret indsats i 2022. |
| **Tilsynsførendes iagttagelser.**Alle stuer består af flere rum, der alle er indrettet med forskellige legezoner. Der er afskærmede rum til legekøkken, konstruktionslege, lego, læsehjørne, dukke-lege, tegneborde, tumlerum, udklædningrum mv. På rød stue kunne der mangle et læsehjørne.Der er hyggeligt på stuerne, på væggene hænger en blanding af børnenes kreative kreationer, alfabetet, billeder m.v.Udearealer består af mange fine legezoner: Overdækkede områder med borde og bænke, legehuse, klatretårn, gynger, bålsted, udeværksted, høj hvor der kan graves, rutchebane, boldbane mv.Krop, sanser og bevægelse – gode muligheder for boldspil på multibane, voksen tager initiativ og er god rollemodel. Trækker børne til sig.Store plantespande, hvor de om sommeren har krydderurter og andre planter. |
| **Tilsynsførendes kommentarer.**Udenfor er der et naturværksted med muligheder for at finde lup, bestemmelsesduge mv.Det er aflåst og er lige nu fyldt med grej til telte. Dette kunne med fordel åbnes op, og udnyttes og der kunne evt. laves et afgrænset krible-krableland på legepladsen. Butikken forrest på legepladsen kunne evt. udnyttes til butik eller isbar.**Tilsynets anbefalinger:****anbefalinger:*** Institutionen kan med fordel rette fokus på, hvordan de i højere grad kan gøre materialer og redskaber tilgængelige for børnene, så de i højere grad kan udforske, indsamle, observere og/eller fortolke naturfænomener. Her kan de med fordel tage udgangspunkt i deres miljø ved værkstedet eller ’Lene Vads børnehave’ Dette kan være redskaber/materialer alt lige fra forstørrelsesglas, insekt-bakker/-glas/-spande, måleredskaber som vægte, målebånd og div, insektmåtter/bentællerplancher, små fagbøger m.m.
 |

1. **Forældresamarbejde**

|  |
| --- |
| Hvilke handlinger er der i gangsat på baggrund af anbefalinger og udviklingspunkter fra sidste tilsyn?Hvilke pædagogiske strategier og tiltag er der arbejdet med i den henseende?Hvilke tegn i praksis ser I på, at der er sket en udvikling på disse områder siden sidst?Hvilke succeser og udfordringer har I mødt?Hvilke udviklignspunkter har I fået øje på?Der er aftalt ny strategi for overgangssamarbejde med Vestre Skole. *Vores refleksion og kommentar:**I år 2022 er det besluttet der skal laves en ”trivsel undersøgelse” til forældre og børn. Trivsel bliver udarbejdet af henholdsvis Bestyrelsen og Ledelsen.* *Pga. Corona har det ikke været muligt for forældreklubben, at lave arrangementer, men på vores sidste forældremøde i oktober blev der nedsat et udvalg på ikke mindre 14 forældre som skal igangsætte en masse spændende aktiviteter/arrangementer for både nye kommende forældre og eksisterende forældre i DR. Louises Børnehave.**Vi har fået en tætter dialog med forældrene efter at det er muligt at forældrene kan komme ind i institutionen.* *V føler os meget tæt på forældrene og får en positiv feedback og de er åben og imødekommende for deres hjemmesituation.* *Vi ønsker at blive bedre til at formidle vores pædagogiske praksis ud til forældrene, vi skal have gang i en proces til foråret hvor vi fokusere på ”hvordan vi bliver bedre formidler udadtil” i samspil med vores bestyrelse.*  |
| **Tilsynsførendes kommentarer.**Lederen vil arbejde frem mod en større fælles og tydelig forståelse for de 4 værdier og deres pædagogiske tilgang. Hvilke tanker ligger bag deres praksis? Det vil invitere til større dialog med forældregruppen.Stor gruppe forældre er nedsat til sammen at arrangere fællesarrangementer i Børnehuset.Der er tanker om at lave forældreundersøgelse samt trivselsundersøgelse på børnene.Børneinterviews vil også benyttes. |

1. **Sprogvurderinger**

|  |
| --- |
| Hvilke handlinger er der i gangsat på baggrund af anbefalinger og udviklingspunkter fra sidste tilsyn?Hvilke pædagogiske strategier og tiltag er der arbejdet med i den henseende?Hvilke tegn i praksis ser I på, at der er sket en udvikling på disse områder siden sidst?Hvilke succeser og udfordringer har I mødt?Hvilke udviklignspunkter har I fået øje på?*Vores refleksion og kommentar:**Vi føler os udfordret på, at der er meget udskiftning af talehører konsulenter i kommunen – vi oplever at vi skal starte forfra og bruger en del tid på at sætte talehører konsulenter ind i de enkelte sager og det er utilfredsstillende.**Vi har en pædagog på ”sprog og samspil” og forventer at 1 eller 2 tager afsted på kursus til foråret.* |
| **Tilsynsførendes kommentarer.**I huset bruger de sprogvurderinger fra Rambøl – de har tilkøbt konceptet, og overvejer at købe Topi delen. Mange udskiftninger af sprogkonsulenter påvirker sprogarbejdet i huset. |

1. **Overgange**

|  |
| --- |
| Hvilke handlinger er der i gangsat på baggrund af anbefalinger og udviklingspunkter fra sidste tilsyn?Hvilke pædagogiske strategier og tiltag er der arbejdet med i den henseende?Hvilke tegn i praksis ser I på, at der er sket en udvikling på disse områder siden sidst?Hvilke succeser og udfordringer har I mødt?Hvilke udviklingspunkter har I fået øje på?*Vores refleksion og kommentar:**Pga.Corona har det ikke været os muligt at have et tæt samarbejde med Skolen ”Vestre skole” men vi har allerede været afsted til tre møder vedr. vores samarbejdsaftale som er revurderet til meget mere samarbejde og det ser vi frem til.* *I 2022 Vil vi lave en systematisk, at når vi modtager nye børn, vil vi bede forældrene om et skriftligt samtykke til at tage kontakt til vuggestue/dagpleje for at få en overlevering.* |
| **Tilsynsførendes kommentarer.**Der er aftalt ny strategi for overgangssamarbejde med Vestre Skole. De oplever, at der kan mangle overgangssamtaler på dagplejebørn, der har udfordringer. Dette må bringes videre til den pædagogiske leder i dagplejen. |

1. **Afrunding**

|  |
| --- |
| Hvad er jeres vigtigste mål i år, samt fokuspunkter for kommende pædagogisk arbejde?* Systematik vedr. evaluering
* Fokusering på den styrkede læreplan, kerneopgaven og en fælles kurs.
* Observation af pædagogisk praksis
* Fælles forståelse for de 4 værdier samt den pædagogiske tilgang
 |
| **Tilsynsførendes kommentarer:**Det er fire velvalgte fokusområder. Derudover anbefaler tilsynet, at de fokuserer og afprøver deres stueskema over de voksnes opgaver og roller i løbet af dagen. |